LAZAROBASTER BADIOLA (EH Bildu, 2013-05-02):
Zuek denoi entzunda ulertu daitekeena da hemen geratzen den aukera bakarra dela orain arte bezala jarraitzea, eredua bakarra dela eta azkeneko ez dakit zenbat urteetan Euskal Herrian aplikatu den eredua dela bakarra eta aurrerantzean ere horixe onartzea besterik ez daukagula nahiz eta egunean baserri bat itxi Euskal Herrian berdin dio, eredua egokia da.
Ni gaur etorri naiz Ganbara honetara hor kanpoaldean dauden baserritar, arrantzale eta herritar askoren iritzia ekartzea eta ahotsa ekartzera hona nahiz eta López de Ocariz andereak gure ibilbidea behin eta berriro gutxietsi.
Modu pertsonalean ere nire iritzia ekartzera etorri naiz eta bai iruditu zait azkeneko urte askotan EAJk lurralde honetan izan duen gobernantzan izan duen pisua dela eta, gaur zenbait kontu argi adieraztea beraien politikak, nekazaritza inguruan agroindustriara bideratuak izan direla. Eta horretan sakondu duzuela behin eta berriro urtez urte egunean baserri bat itxi joanagatik.
Corcuera anderearen interbentzioan ikusi dut hor, zuen osoko zuzenketa aurkeztu zenutenean ez zitzaidan geratu argi elikadura-burujabetzarekin bat egiten zenuten edo ez, eta gaurko interbentzioarekin ere ez zait guztiz argi geratu. Guk aldarrikatzen dugunarekin ez baina ez dakit Villa Campesinak aldarrikatzen duenarekin bai. Ez dakit zertara datorren desberdintasun hori guk bat egiten baitugu Villa Campesinak elikadura-burujabetza ulertzeko duen moduarekin.
López de Ocariz anderea ezinezkoa da zurekin eztabaidatzea. Etxetik ekarri duzu prestatuta nik esan dudana ez duzu entzun ere egin. Nik esan dut elikadura-burujabetza ez dela autarkia bat eta zuk leporatzen didazu gero autarkia bat dela esaten ari garela. Ez dakit nola eztabaidatu behar dudan zurekin.
Argi daukadana da bost axola zaizula munduan 1.000 milioi lagun goseak egotea eta horietatik hirutik bi gainera baserritarrak izatea. Guzti hori berdin zaizu kanpesino entzuterik ere ez duzu nahi baina errealitatea hori da. Eta argi izan hemen egiten dugunak badaukala lotura zuzena munduko beste leku batzuetan gertatzen denarekin eta hemen egiten ez dugunak ere bai.
Aipatu duzu sanidadeko legedia, nahi dugula ez dakit zer konpetentzi desleal egitea. López de Ocariz anderea, joan zaitez Frantziara bertara eta ikusiko duzu nola sanidadeko arautegia oso desberdina den eta baserritarrak bere ekoizpen bolumenaren arabera bere salmenta burutzeko kilometro erradioaren arabera, horren baitako eskakizun sanitarioak daudela eta haiek ere gu bezain europarrak dira.
Eta Tellería jauna, pozten naiz elikadura-burujabetzaren inguruan aditu bat bihurtu zarela. Nik uste dut ba elikadura-burujabetzaren definizioa bere osotasun horretan ulertzen dugu. Legez besteko proposamenean, zioan, normala da bost orriko zio bat ez jartzea eta ideia konkretu batzuetara mugatu beharra izatea, baina guk elikadura-burujabetza bere zentzu zabalean ulertzen dugu.
Eta denbora bukatzen ari da eta bakarrik merkatuak erregulatzea hori zer den, horren inguruan aipatu duzu zerbait. Eta elikadura-burujabetzak adierazten duena da bai ekoizpena eta bai merkatua bera ere erregulatu egin behar dela. Ekoizpena nola erregulatzen da? Hor daude esne kuotak, Europatik erregulatuta dago nahiz eta gaur egungo politika neoliberalek berriro ere urratsa emango duten kapitalismoa indartzera eta kuotak desagertu egingo dira.
Zentzu horretan, gehien ahal duenak eta ekoizpenerako erraztasun gehien dituen herrialdeak ekoiztuko du esnea eta Euskal Herria bezala mendiak eta aldapak dituen lurraldea, ezin izango du merkatu global horretan inoiz lehiatu.
Eta merkatua erregulatzeko sistemak ere badaude. Bueno, egon izan dira. Europan bertan zerealen biltegi publiko bat egon izan da baina politika neoliberalek hori ere bertan behera edo zapuztu zuten. Eta horren funtzioa osoa garrantzitsua zen.